বাংলাদেশে গত কয়েক বছর ধরে ব্লগগুলোতে এবং সামাজিক সাইটগুলোতে সরকারের সমালোচনা করে অনেক লেখাই এসেছে, কিন্তু তাতে সরকারের কেউই গা করেনি। এই বিশেষ লেখাটিতেও এমন কিছু নেই যে তাতে সরকার ঘাবড়ে যাবে। খুব সম্ভবত ‘আগামী শুক্রবার বিকাল চারটায়’ সবাইকে শাহবাগে মিলিত হওয়ার আহবানই পুলিশকে ঘাবড়ে দেয়। সামাজিক সাইট বা ব্লগের মাধ্যমে এখন খুব সহজেই হাজার হাজার তরুণকে একত্র করে ফেলা যায়। মিশরে যেমন হয়েছে, পুলিশ কিছু বুঝে উঠার আগেই লক্ষ লক্ষ লোক জমায়েত হয়ে গিয়েছে, এত লোকের সামনে পৃথিবীর কোন সেনাবাহিনী বা পুলিশেরই কিছু করার থাকে না।